Reykjanesbær . Suðurnesjamenn telja að ríkið þurfi að styrkja innviði þar . mbl.is / Sigurður Bogi „ Maður er óneitanlega orðinn pirraður . Við sitjum bara uppi með snjóbolta sem stækkar og stækkar , “ segir Berglind Kristinsdóttir , framkvæmdastjóri Sambands sveitarfélaga á Suðurnesjum . Aukinnar óþolinmæði gætir nú meðal sveitarstjórnarmanna á Suðurnesjum með það afskiptaleysi sem þeir telja sig mæta af hálfu ríkisvaldsins . Íbúum á Suðurnesjum hefur fjölgað um 30,8% síðan 2013 . Telja sveitarstjórnarmenn þar óhæft að fjárveitingar til innviða samfélagsins , til að mynda heilsugæslu , hafi ekki verið auknar í samræmi við þetta . Á sama tíma fái aðrir landshlutar hækkun framlaga þótt fólki þar fækki , að því er fram kemur í fréttaskýringu um þetta mál í Morgunblaðinu í dag .